Beskæftigelsen på Læsø er langt bedre end sit ry. Det siger formanden for fagforeningen 3F, det socialdemokratiske kommunalbestyrelsesmedlem Viggo Jensen. Han er irriteret over, at den seneste beskæftigelsesstatistik fra Danmarks Statistik ligefrem viser, at ledigheden på øen er steget med et par procentpoint til  10,8 procent. - Det svarer ikke til virkeligheden, siger han til P4 Nordjylland. Ifølge Viggo Jensen er problemet, at alle, som er tilmeldt A-kassen, tæller med i statistikken. - Det forvrænger i særlig grad billedet på Læsø, fordi vi har mange ansatte i fiskeindustrien, som er tilmeldt A-kassen, selv om de reelt kun modtager dagpenge nogle få uger om året, siger Viggo Jensen. Han mener, at de skæve tal er med til at fastholde myten om Læsø som en ø i dårlig udvikling.

Opsummering:
Tal for ledighed på Læsø snyder